Document ID: 32015R0341

KOMISIJAS ĪSTENOŠANAS REGULA (ES) 2015/341
(2015. gada 20. februāris),
ar ko nosaka sīki izstrādātus īstenošanas noteikumus Eiropas Parlamenta un Padomes Regulai (ES) Nr. 223/2014 attiecībā uz paraugiem, lai iesniegtu konkrētu informāciju Komisijai
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2014. gada 11. marta Regulu (ES) Nr. 223/2014 par Eiropas atbalsta fondu vistrūcīgākajām personām (1) un jo īpaši tās 35. panta 7. punktu, 41. panta 4. punktu un 49. panta 3. punktu,
tā kā:
(1)
Komisijas Īstenošanas regula (ES) Nr. 463/2014 (2) paredz noteikumus, kas nepieciešami programmu iesniegšanai. Lai nodrošinātu Eiropas atbalsta fonda vistrūcīgākajām personām finansēto programmu īstenošanu, ir nepieciešams ieviest turpmākus noteikumus Regulas (ES) Nr. 223/2014 piemērošanai. Lai veicinātu visaptverošu pārskatu un piekļuvi šiem noteikumiem, tie jāiekļauj vienā īstenošanas aktā.
(2)
Nolūkā nodrošināt lielāku efektivitāti un pārskatāmību Eiropas atbalsta fonda vistrūcīgākajām personām finansēto programmu īstenošanā, būtu jānosaka paraugs maksājumu pieteikumiem un paraugs darbības programmu pārskatiem.
(3)
Šim pašam nolūkam jāizveido arī vadošās iestādes un attiecīgā gadījumā sertifikācijas iestādes pastāvošo funkciju un procedūru apraksta paraugs un paraugs neatkarīgās revīzijas struktūras ziņojumam un atzinumam. Tajos jānosaka katras jomas tehniskie parametri elektroniskajā datu apmaiņas sistēmā. Tā kā šie paraugi būs pamatā Regulas (ES) Nr. 223/2014 30. panta 4. punktā minētās elektroniskās datu apmaiņas sistēmas izstrādei, tajos jānosaka arī veids, kādā šajā sistēmā elektroniskās informācijas apmaiņas nolūkos tiks ievadīti dati par atbilstīgiem izdevumiem.
(4)
Šajā regulā būtu jārespektē pamattiesības un jāievēro principi, kas atzīti Eiropas Savienības Pamattiesību hartā, un konkrēti tiesības uz personas datu aizsardzību. Tāpēc šī regula būtu jāpiemēro saskaņā ar minētajām tiesībām un principiem. Dalībvalstu veiktajai personas datu apstrādei ir piemērojama Eiropas Parlamenta un Padomes Direktīva 95/46/EK (3). Savienības iestāžu un struktūru veiktajai personas datu apstrādei un šādu datu brīvai apritei ir piemērojama Eiropas Parlamenta un Padomes Regula (EK) Nr. 45/2001 (4).
(5)
Šajā regulā paredzētie pasākumi ir saskaņā ar Eiropas atbalsta fonda vistrūcīgākajām personām komitejas atzinumu,
IR PIEŅĒMUSI ŠO REGULU.
1. pants
Vadošās iestādes un sertifikācijas iestādes pastāvošo funkciju un procedūru apraksta paraugs
1. Vadošās iestādes un attiecīgā gadījumā sertifikācijas iestādes pastāvošo funkciju un procedūru aprakstu sagatavo atbilstoši šīs regulas I pielikumā norādītajam paraugam.
2. Ja vairākām Eiropas atbalsta fonda vistrūcīgākajām personām līdzfinansētām darbības programmām piemēro kopēju sistēmu, var sagatavot vienu 1. punktā minēto funkciju un procedūru aprakstu.
2. pants
Neatkarīgās revīzijas struktūras ziņojuma paraugs
1. Regulas (ES) Nr. 223/2014 35. panta 2. punktā minēto neatkarīgās revīzijas struktūras revīzijas ziņojumu sagatavo atbilstoši šīs regulas II pielikumā norādītajam paraugam.
2. Ja vairākām Eiropas atbalsta fonda vistrūcīgākajām personām līdzfinansētām darbības programmām piemēro kopēju sistēmu, var sagatavot vienu 1. punktā minēto revīzijas ziņojumu.
3. pants
Neatkarīgās revīzijas struktūras atzinuma paraugs
1. Regulas (ES) Nr. 223/2014 35. panta 2. punktā minēto neatkarīgās revīzijas struktūras atzinumu sagatavo atbilstoši šīs regulas III pielikumā norādītajam paraugam.
2. Ja vairākām Eiropas atbalsta fonda vistrūcīgākajām personām līdzfinansētām darbības programmām piemēro kopēju sistēmu, var sagatavot vienu 1. punktā minēto revīzijas atzinumu.
4. pants
Maksājuma pieteikuma paraugs
Regulas (ES) Nr. 223/2014 41. panta 4. punktā minēto maksājuma pieteikumu sagatavo saskaņā ar šīs regulas IV pielikumā norādīto paraugu.
5. pants
Pārskatu paraugs
Regulas (ES) Nr. 223/2014 49. panta 1. punktā minētos pārskatus iesniedz Komisijai atbilstoši šīs regulas V pielikumā norādītajam paraugam.
6. pants
Stāšanās spēkā
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2015. gada 20. februārī

Labels: 4
5
0
12
15